ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การประกาศรายการและเปิดเผยข้อมูลเกี่ยวกับบริษัทเงินทุน
บริษัทเงินทุนหลักทรัพย์
และบริษัทเครดิตฟองซิเอร์
----------

 อาศัยอำนาจตามความในมาตรา
๒๓ วรรคสอง และมาตรา ๕๖ แห่งพระราช
บัญญัติการประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ พ.ศ. ๒๕๒๒ ธนาคาร
แห่งประเทศไทยออกข้อกำหนดดังต่อไปนี้

 ข้อ
๑ ให้ยกเลิกประกาศธนาคารแห่งประเทศไทย เรื่อง การประกาศรายการและ
เปิดเผยข้อมูลเกี่ยวกับบริษัทเงินทุน
บริษัทเงินทุนหลักทรัพย์ และบริษัทเครดิตฟองซิเอร์ ลงวันที่ 
๒๓ มกราคม ๒๕๔๐

 ข้อ
๒ ในประกาศนี้ คำว่า "บริษัท" หมายความว่า บริษัทเงินทุน บริษัทเงินทุน
หลักทรัพย์ และบริษัทเครดิตฟองซิเอร์

 ข้อ
๓ ให้บริษัทปิดประกาศรายการต่อไปนี้ไว้ในที่เปิดเผยในสำนักงานทุกแห่ง
ของบริษัทที่ใช้ติดต่อกับประชาชน
 (๑)
ใบอนุญาตหรือสำเนาใบอนุญาตให้ประกอบธุรกิจเงินทุน หรือธุรกิจเครดิต
ฟองซิเอร์ แล้วแต่กรณี 
 (๒)
หนังสือรับรองของสำนักงานทะเบียนหุ้นส่วนบริษัท กระทรวงพาณิชย์ที่
แสดงรายชื่อกรรมการผู้มีอำนาจลงนามผูกพันบริษัท
ทุนจดทะเบียน และที่ตั้งสำนักงานใหญ่ของ
บริษัทรวมทั้งสาขา (ถ้ามี) ที่เป็นปัจจุบัน
 (๓)
รายชื่อผู้ถือหุ้นรายใหญ่สิบลำดับแรกเรียงตามลำดับ ทั้งนี้ ตามหลักฐานที่
ปรากฏในทะเบียนผู้ถือหุ้นของบริษัท
พร้อมทั้งแสดงอัตราร้อยละของจำนวนหุ้นที่จำหน่ายได้แล้ว
ทั้งหมดที่ผู้ถือหุ้นแต่ละรายถืออยู่ ณ วันที่บริษัทอ้างถึง
 (๔)
ชื่อผู้สอบบัญชีซึ่งได้รับแต่งตั้งจากที่ประชุมผู้ถือหุ้นสามัญประจำปี และได้
รับความเห็นชอบจากธนาคารแห่งประเทศไทยแล้ว พร้อมทั้งชื่อและสถานที่ตั้งสำนักงานของผู้สอบ
บัญชี
 (๕)
ตัวอย่างตั๋วสัญญาใช้เงินของบริษัทและวันที่เริ่มใช้พร้อมทั้งระบุชื่อโรงพิมพ์
ที่พิมพ์ตั๋วสัญญาใช้เงินดังกล่าว
 (๖)
ตัวอย่างตราของบริษัทที่ใช้อยู่ในปัจจุบัน ซึ่งจดทะเบียนไว้กับสำนักงาน
ทะเบียนหุ้นส่วนบริษัท กระทรวงพาณิชย์
 (๗)
รายการย่อแสดงหนี้สินและสินทรัพย์ ณ วันสิ้นเดือนของทุกเดือนตามแบบ 
บ.ง. ๑.๒ บ.ล.ง. ๑.๒ หรือ บ.ค. ๑.๒ ที่แนบท้ายประกาศนี้
แล้วแต่กรณี โดยให้บริษัทปิดประกาศ
ภายในวันที่ยี่สิบเอ็ดของเดือนถัดไป
และให้บริษัทประกาศรายการย่อแสดงหนี้สินและสินทรัพย์ ณ 
วันสิ้นเดือนสุดท้ายของไตรมาส คือ เดือนมีนาคม มิถุนายน
กันยายน และธันวาคม ในหนังสือพิมพ์
รายวันอย่างน้อย ๑ ฉบับ ภายในวันที่ยี่สิบเอ็ดของเดือนถัดไป

 ข้อ
๔ ให้บริษัทจัดให้มีเอกสารที่แสดงข้อมูลดังต่อไปนี้ไว้ในที่เปิดเผยตลอดเวลา
ทำการภายในสำนักงานทุกแห่งของบริษัทให้ประชาชนสามารถตรวจดูได้โดยสะดวก
ทั้งนี้ อาจจัด
เตรียมไว้เป็นแฟ้มก็ได้
 (๑)
งบการเงินและรายงานของผู้สอบบัญชี พร้อมหมายเหตุประกอบงบการเงิน
ของงวดการบัญชีหลังสุด
 (๒)
รายชื่อกรรมการและพนักงานผู้มีอำนาจลงนามแทนบริษัททุกคนพร้อมทั้ง
ตัวอย่างลายมือชื่อที่ใช้อยู่เป็นปกติของบุคคลดังกล่าวทุกภาษา
ตลอดจนขอบเขตและอำนาจใน
การลงนามแทนบริษัท

 ข้อ
๕ รายการและข้อมูลตามข้อ ๓ และข้อ ๔ บริษัทจะต้องประกาศหรือเปิดเผย
ให้ครบถ้วนและตรงต่อความเป็นจริง

 ข้อ
๖ ในกรณีที่มีการเปลี่ยนแปลงเกี่ยวกับรายการหรือข้อมูล ตลอดจนราย
ละเอียดที่ประกาศหรือเปิดเผยไว้ตามข้อ ๓ หรือข้อ ๔
ดังกล่าวข้างต้น ให้บริษัทแก้ไขประกาศหรือ
ข้อมูลนั้นให้ถูกต้องครบถ้วนโดยพลัน
เว้นแต่รายละเอียดเกี่ยวกับผู้ถือหุ้นรายใหญ่ตามข้อ ๓ (๓)
จะปรับปรุงเฉพาะเมื่อมีการเปลี่ยนแปลงที่สำคัญก็ได้

 ข้อ
๗ ประกาศนี้ให้ใช้บังคับตั้งแต่รายงาน ณ วันสิ้นเดือนกรกฎาคม ๒๕๔๓ 
เป็นต้นไป

 ประกาศ
ณ วันที่ ๓ กรกฎาคม พ.ศ. ๒๕๔๓
 
หม่อมราชวงศ์จัตุมงคล โสณกุล
 ผู้ว่าการ
 ธนาคารแห่งประเทศไทย

[ดูข้อมูลจากภาพกฎหมาย]
[รก.๒๕๔๓/พ๖๗ง/๘/๕ กรกฎาคม ๒๕๔๓]

  อัมพิกา/แก้ไข
 ๒๕/๔/๒๕๔๕
 
A